Hockeyklub Lada

HK Lada () er en professionel russisk ishockeyklub fra Toljatti, der internationalt er kendt under navnet Lada Toljatti, og som har hjemmebane i Arena-Lada med 6.200 tilskuerpladser. Siden 2023 har klubben spillet i den bedste russiske ishockeyliga, KHL, og holdet har tidligere i perioderne 1991-2010 og 2014-18 ligeledes spillet i den bedste russiske række, hvor den bl.a. vandt det nationale mesterskab i 1993-94, ligesom den vandt Mesterholdenes Europa Cup i 1996-97.

Klubben blev stiftet i 1976 og debuterede samme år i den sovjetiske liga i den tredjebedste række, Anden Liga. Allerede efter tre sæsoner i Anden Liga opnåede klubben oprykning til den næstbedste række, Første Liga. Opholdet i Første Liga kom dog kun til at vare en enkelt sæson, inden holdet igen måtte ned i Anden Liga. I 1982 sikrede Lada sig endnu en gang oprykning til Første Liga ved at blive nr. 1 i Anden Ligas vestzone. Efter tre sæsoner som den bløde mellemvare i Første Liga begyndte Lada fra midt i 1980'erne at tilhøre rækkens tophold og kvalificerede sig næsten hver sæson til op- og nedrykningsspillet mellem Første og Højeste Liga. Og i 1991 lykkedes oprykningsmissionen til Højeste Liga endelig.

Efter Sovjetunionens opløsning blev den Internationale Hockey-Liga (IHL) etableret som liga for de bedste hold fra de tidligere sovjetrepublikker, og Lada Toljatto var ikke blandt ligaens 24 første hold. Lada kom til at spille en hovedrolle i IHL, hvor klubben i sin første sæson, 1992-93, vandt grundspillet i østkonferencen og tabte slutspilsfinalen til Dynamo Moskva med 0-3 i kampe. Den følgende sæson vandt Lada IHL-grundspillet, der nu var landsdækkende, og slutspilsfinalen var endnu en gang et opgør mellem Lada og Dynamo Moskva, men denne gang fik Lada revanche og sikrede sig mesterskabet med 3-2 i kampe. I 1994-95 blev grundspillet igen afgjort i regionale konferencer, og igen vandt Lada grundserien i østkonferencen. Og i slutspillet nåede Lada endnu en gang frem til finalen, og for tredje sæson i træk var Dynamo Moskva modstanderen. Og det var hovedstadsholdet, der denne sæson vandt titlen, efter at have besejret Lada med 3-2 i kampe. Den fjerde og sidste sæson af den Internationale Hockey-Liga blev den mindst succesrige for Lada, idet holdet i slutspillet blev slået ud i semifinalen af Metallurg Magnitogorsk med 0-2 i kampe.

I 1996 blev IHL erstattet af Superliga som Ruslands bedste ishockeyrække, og Lada vandt grundspillet i Superligaens første sæson, mens det slutspillet blev nederlag i finalen til Torpedo Jaroslavl med 0-3 i kampe. De følgende fem sæsoner blev Lada slået ud af slutspillet i kvartfinalen, men i 2002-03 var holdet tilbage i top 4, idet det tabte i semifinalen til Lokomotiv Jaroslavl men efterfølgende sikrede sig bronzemedaljerne ved at slå Avangard Omsk med 2-0 i kampe i bronzekampen. Den næste sæson tabte Lada igen i semifinalen, denne gang til Avangard Omsk med 0-3 i kampe. I 2004-05 nåede Lada helt frem til finalen, hvor HK Dynamo Moskva endnu en gang blev Toljatti-holdets overmænd.

Herefter gik det imidlertid ned ad bakke for Lada. I november 2005 måtte klubben sige farvel til 16 spillere på grund af finansielle problemer i AvtoVAZ-koncernen og spillede derfor sæsonen færdig med folk fra reserveholdet. Resultatet blev en 9.-pladsen i grundspillet, og holdet røg ud i kvartfinalen med 1-3 i kampe til Metallurg Magnitogorsk. De sidste to sæsoner af Superligaens levetid fortsatte Lada som et midterhold, der begge sæsoner kvalificerede sig til slutspillet men i begge sæsoner tabte i ottendedelsfinalen.

I 2008 blev den Kontinentale Hockey-Liga etableret som erstatning for Ruslands Superliga og Lada Toljatti blev valgt som et af ligaens første 24 hold, og i den første KHL-sæson gik Lada videre til slutspillet men tabte i ottendedelsfinalen til CSKA Moskva. Før sæsonen 2009-10 stod holdet over for konkurs. Finansieringen af klubbens drift blev i første omgang sikret af den nye hovedsponsor Rostekhnologii. Men da sponsoren ikke kunne leve op til forpligtelserne, blev klubben reddet fra opløsning ved en kontantindsprøjtning på 17 millioner rubler fra KHL. Lada sluttede grundspillet som et af ligaens tre dårligste hold og missede dermed en slutspilsplads for første gang siden 1992. Efter sæsonen blev Lada ekskluderet fra KHL, officielt fordi klubbens daværende arena, Sportspalads Volgar med 2.900 tilskuerpladser, ikke opfyldte KHL's krav om en tilskuerkapacitet på 5.500. I stedet blev klubben optaget i den næstbedste liga, VHL.

Lada spillede i 2010-14 fire sæsoner i VHL, hvor det bedste resultat var en kvartfinaleplads i sæsonen 2012-13.

I august 2013 åbnede Lada-Arena som klubbens nye hjemmebane med en tilskuerkapacitet på over 6.000. Denne banede vejen for et comeback til KHL, hvor Lada i 2014 vendte tilbage. Klubben fik endnu fire sæsoner i KHL, men det blev ikke den store succes. Lada missede slutspillet i alle fire sæsoner, og i 2018 blev holdet endnu en gang stemt ud af ligaen. Denne gang var begrundelsen manglende sportslige resultater, for stort medfinansieringbehov fra KHL, vigende tv-seertal og lave tilskuertal til hjemmekampene. Derfor vendte Lada tilbage til VHL, hvor klubben spillede i fem sæsoner, hvor den opnåede en kvartfinaleplads som bedste resultat.

I 2023 blev Lada igen optaget i KHL.

Historie

Titler og medaljer

Internationale turneringer 

Mesterholdenes Europa Cup
  Mester: 1996-97.

IIHF Continental Cup
  Mester: 2005-06.

Nationale turneringer 

 Russisk mesterskab
  Mester: 1993-94 (IHL).
  Finalist: 1992-93, 1994-95 (IHL), 1996-97, 2004-05 (RSL).
  Semifinalist: 1995-96 (IHL). Bronzemedaljevinder: 2002-03 (RSL).

Sæsoner

Sovjetiske liga (1977-92)

Rusland (1992-2008) 

Efter Sovjetunionens opløsning blev den Internationale Hockey-Liga (IHL) etableret som liga for de bedste hold fra de tidligere sovjetiske stater, og HK Lada blev valgt som et af ligaens 24 hold.

KHL (2008-10) 

I 2008 blev KHL etableret som afløser for Ruslands Superliga, og HK Lada blev valgt som et af ligaens 24 hold.

VHL (2010-14)

KHL (2014-18)

VHL (2018-23)

Trænere

Kilder / eksterne henvisninger 
 HK Lada 
 HK Lada - Historie 
 VHL - Lada

Noter 

Ishockeyklubber i Rusland
Toljatti
Ishockeyklubber i KHL
Tidligere ishockeyklubber i VHL
Etableret i 1976